b'\n_START_ARTICLE_\nJunior Ryder Cup\n_START_PARAGRAPH_\nJunior Ryder Cup er en golfturnering som finner sted hvert annet \xc3\xa5r mellom lag fra Europa og USA. Turneringen er basert p\xc3\xa5 herrenes Ryder Cup og administreres av PGA of America og PGA European Tour. Lagene best\xc3\xa5r av seks gutter og seks jenter. Amerikanerne m\xc3\xa5 v\xc3\xa6re under 16 \xc3\xa5r p\xc3\xa5 turneringens siste dag, mens europeerne m\xc3\xa5 v\xc3\xa6re under 16 \xc3\xa5r p\xc3\xa5 1. januar i turnerings\xc3\xa5ret. Dette gir Europa en potensiell aldersfordel p\xc3\xa5 \xc3\xa5tte m\xc3\xa5neder._NEWLINE_Junior Ryder Cup spilles over to dager og det spilles b\xc3\xa5de fourball- og foursome-matcher, i tillegg til singlematcher. Den f\xc3\xb8rste dagen er det tre matcher for gutter og tre for jenter, samt seks blandede matcher. P\xc3\xa5 turneringens andre dag er det 12 singlematcher.'